Luk Brajën, një emër i njohur i muzikës kantri
Këngëtari shpreson të tërheqë simpatizantë të rinj me albumin e fundit "Doin' My Thing"
“Doin’ my thing” është kënga e albumit të ri të Luk Brajën. Luk thotë se e ka punuar albumin duke pasur parasysh përvojën e dy vjetëve të fundit dhe ato që ka mësuar nga admiruesit e tij për të tërhequr edhe admirues të tjerë. Nga shitjet e albumit duket se Luk ka tërhequr mjaft admirues të tjerë. “Doin’ my thing” u radhit e dyta mes albumeve të muzikës kantri dhe e gjashta në listën e albumeve Billboard 200. Shitjet e javës së parë ishin dyfishi i atyre të albumit të parë të 2007-ës “I’ll stay me.” Luk ka shumë miq në industrinë e muzikës. Ai mori çmimin si Vokalisti i Ri më i Mirë Solo dhe Artisti i Ri më i Mirë në ceremoninë e akademisë së për çmimet e muzikës kantri. “Rain is a good thing” është një nga tetë këngët që Luk i kompozoi në bashkëpunim për albumin e tij të ri. Kjo ishte kënga e parë që doli në një album single në listat e muzikës kantri. Edhe versioni i këngës “Apologize” i grupit Old Republic i ripërpunuar nga Luk, është një nga të preferuarat e admiruesve të tij. Në gusht të këtij viti, Luk dhe gruaja e tij Karolajn lindën fëmijën e dytë, Tejtëm, i cili ka një vëlla dy-vjeçar të quajtur Bo. Pasi kaloi pak kohë me familjen, Luk është kthyer për të vazhduar koncertet e tij deri në mes të dhjetorit.